پەخش زنی لەبان سایت ئەلیکترۆنی ریخریاگ تۆێژینەوەی چوڵایی ئاسمان هندستان، وەشیان مووشەکیگ نشان دا کە ئەو کەشتی ئاسمانیە هەڵگردیە، کە ناو "ئەديتيا-ئێڵ 1" بڕیاسە باڵای کە لە وشەی خوەر وەزوان هندی بریاگە، کە دویکەڵ و ئاگر وەشنێد، لە وەختیگ زانیل چەپڵە کوتن.
زیاتر لە ٨٦٠ هەزار کەس تەماشای ئەو پەخش زنیە کرد، و هەزاران کەسیش لەناو هۆڵ نمایشکردن ئامادە بوین، تا بنووڕنە وەشیان مووشەکەگە.
بڕیارە "ئەديتيا-ئێڵ 1" لە گەشتیەگەی ١.٥ ملیۆن کێلومەتر بووڕێد، و ٤ مانگ وەردەوام بوود، تا بڕەسێدە شوینیگ ئەرا چەوەڕیکردن لە چووڵایی ئاسمان.
ئەو شوینەیل چەوەڕیکردنە وەپییان ئویشن (خاڵەیل لاگرانگ) کە چشتەیل لەورا لە شوین خوەیان مینن، چوینکە هاوسەنگی لە هیز کیش هەس، کە وەیجویرە سوتەمەنی کەمتر خەرج کەێد.
وەشیان ئەو کەشتیە وە ئامانج خوەنستن ئەرا تووکڵەیل دەیشتەکی خوەر و وای خوەر تیەێد، کە هاتێ شیواشیویگ لەبان زەوی دروس بکەێد، و هەمیشە جویر گوڵ سوو جەمسەری نشان دەێد.
